Tom Holland, הספיידר-מן הצעיר ביותר בראיון לאתר The Hollywood Reporter שם הוא מגלה כמה פרטים על הסרט החדש בכיכובו ויש לו בעיקר דברים טובים להגיד על מארוול.
בפברואר שנת 2015 הוכרז כי דמותו של ספיידר-מן תצורף ליקום הקולנועי של מארוול, כנראה לאחר שהסרט השני בסרטי ספיידר-מן המופלא של החברה Sony קיבל ביקורות רעות (ויש על מה). לאחר מכן מארוול הודיעו כי הם משנים את כל הסגנון של הספיידר-מן ואולי מחזירים אותו למקור. הם רוצים שספיידר-מן יחזור לשנים הצעירות שלו ויותר מזה, הם גם ליהקו שחקן בגיל המתאים כדי להפוך את הסרט למשכנע או ריאלסטי יותר.
אם במקרה אתם עדיין לא מכירים, הצעיר שנבחר לתפקיד הכי מגניב בעולם הוא Tom Holland, שאומנם לא בגיל של תיכון, אבל הוא כן השחקן הכי צעיר שקיבל סרט משלו ביקום הקולנועי של מארוול. הופעתו הראשונה בתור ספיידר-מן היתה בסרט Captain America: Civil War שם ראינו איך Tony Stark לוקח אותו תחת חסותו והוא אפילו הופיע בסצנה אחרי הכתוביות באותו סרט שבסופה נכתב כי ספיידר-מן עוד יישוב.
והוא אכן שב, הסרט החדש בכיכובו, Spider-Man: Homecoming ייצא לקולנוע בתאריך ה-7 ביולי 2017, ונוכל לראות אותו עושה תעלולים מגניבים בסרט, מקפץ מבניין לבניין וכנראה גם מציל כמה אנשים. הוא משחק לצד Zendaya שדמותה לא בדיוק נחשפה, Marisa Tomei שתשחק בתור דודתו האהובה ועוד שלל של שחקנים מוכשרים.
בראיון לאתר The Hollywood Reporter, השחקן הצעיר גילה כי הוא חתום בחוזה על שלושה סרטים בכיכובו בעולם הקולנועי של מארוול (שאחד מהם הוא Spider-Man: Homecoming), ועוד שני סרטים שבו יופיע לצד שאר השחקנים, מקווים שלא משהו דומה להופעתו ב-Civil War, כי כמובן שאנחנו מצפים להופעה יותר גדולה ומשמעותית.
נראה שהשחקן הצעיר, Tom Holland, מאוד נהנה לעבוד עם מארוול ומעריך אותם, ואנחנו בטוחים שזה כיף ללבוש את החליפה של ספיידר-מן ולהיות לרגע גיבור-על אמיתי. כתבו לנו בתגובות מה אתם חושבים על ההחלטה של מארוול לעבוד עם שחקנים יותר צעירים מבדרך כלל, ואיזה גיבור-על אתם הייתם רוצים לשחק.
בנוסף, לעוד עדכונים על קולנוע וגיימינג, עקבו אחרינו בעמוד הפייסבוק ו/או הורידו את האפליקציה שלנו!